ลงทุน ETF กลุ่มโครงสร้างพื้นฐานสหรัฐฯ ธีมการลงทุนที่ทั่วโลกกำลังจับตา
28 สิงหาคม 2564

ลงทุน ETF กลุ่มโครงสร้างพื้นฐานสหรัฐฯ ธีมการลงทุนที่ทั่วโลกกำลังจับตา
การลงทุนในโครงสร้างพื้นฐานสหรัฐฯ (US Infrastructure) กำลังเป็นประเด็นที่น่าสนใจและถูกจับตาจากนักลงทุนทั่วโลกอย่างมาก โดยเมื่อวันที่ 10 สิงหาคม 2564 ที่ผ่านมาวุฒิสภาสหรัฐฯได้เห็นชอบผ่านร่างกฎหมายการลงทุนโครงสร้างพื้นฐานและการจ้างงานมูลค่ามากกว่า USD 1.2 Billion ซึ่งการลงทุนดังกล่าวเป็นการลงทุนครั้งสำคัญที่ประธานาธิบดีสหรัฐฯ โจ ไบเดน ให้ความสำคัญเป็นอันดับแรกและคาดว่ากฎหมายดังกล่าวจะสามารถกระตุ้นเศรษฐกิจและการจ้างงานในสหรัฐฯจำนวนมาก โดยคาดว่าจะมีผลทางกฎหมายแบบสมบูรณ์ภายในช่วง กันยายน - พฤศจิกายน 2564 นี้ ซึ่งการผ่านร่างกฎหมายดังกล่าวส่งผลดีต่อหุ้นกลุ่มก่อสร้างในประเทศสหรัฐฯ เนื่องจากวงเงินดังกล่าวได้จะใช้สำหรับการสร้างและซ่อมแซมโครงสร้างพื้นฐานต่างๆ ไม่ว่าจะเป็น ถนน สะพาน ระบบขนส่ง ท่าเรือ สนามบิน น้ำสะอาด และอินเทอร์เน็ตความเร็วสูงเป็นต้น
สำหรับนักลงทุนมือใหม่ที่ต้องการจะเริ่มลงทุนในธีมการลงทุนในโครงสร้างพื้นฐาน (US Infrastructure) สามารถพิจารณาเริ่มลงทุนผ่าน ETFs โครงสร้างพื้นฐาน (ETFs สามารถกระจายการลงทุนไปยังหุ้นโครงสร้างพื้นฐานต่างๆ และมีค่าธรรมเนียมที่ต่ำกว่าการลงทุนผ่านกองทุนรวม)ไม่ว่าจะเป็น ETFs โครงสร้างพื้นฐานอย่าง iShares U.S Infrastructure (IFRA US) และ Global X U.S. Infrastructure Development (PAVE US) โดยทั้งคู่มีนโยบายลงทุนในหุ้นโครงสร้างพื้นฐานในประเทศสหรัฐฯเท่านั้น
Investor Tip:
Global X US Infrastructure ETF (PAVE US) – ออกโดย Mirae Asset Fincancial Group (Seoul-Based Global Enterprise) เจ้าของ ETFs แบรนด์ดัง Global X จดทะเบียนซื้อขายในตลาด Bats Global Market ประเทศสหรัฐฯ ใช้ Ticker Code ในการซื้อขายว่า “PAVE”
โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1) โดย Global X US Infrastructure ETF มีขนาดกองใหญ่ที่สุดในกลุ่มซึ่งมีสัดส่วนหุ้นกลุ่ม Industrial ราว 71% และกลุ่มวัสดุก่อสร้าง Material ราว 22% โดยตัวอย่างหุ้นที่มีการลงทุนในโครงสร้างพื้นฐาน อาทิ CSX Corporation (CSX US), Jacobs Engineering (J US) และ Steel Dynamics (STLD US) เป็นต้น
iShares US Infrastructure ETF (IFRA US) – ออกโดย BlackRock เจ้าของแบรนด์ดัง iShares จดทะเบียนซื้อขายในตลาด Bats Global Market ประเทศสหรัฐฯ ใช้ Ticker Code ในการซื้อขายว่า “IFRA”
โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1) โดย iShares US Infrastructure ETF ถือสัดส่วนหุ้นกลุ่มสาธารณูปโภคมากที่สุดราว45%ตามด้วยหุ้นกลุ่ม Industrials ราว 30% และ Materials 18% โดยตัวอย่างหุ้นที่มีการลงทุนในโครงสร้างพื้นฐาน อาทิ American Water Works Company (AWK US), Cleveland-Cliffs (CLF US) และ CSX Corporation (CSX US) เป็นต้น
Source: KS OFFSHORE & CFRA Research & Bloomberg & ishares & Global X ETFs
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #ETF #Infrastructure #US
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp